cyanic-selkie/wikianc huggingface dataset:
சோடியம் ஐதராக்சைடு
ஐதரேட்டுகள்
ஆரம்பத்தில் n = 0.5 or n = 2/3 வரையிலான ஐதரேட்டுகள் இருக்கலாம் என அறிக்கைகள் கூறின. ஆனால், பின்னர் கவனமிக்க ஆய்வுகள் அவற்றின் இருப்பை நிரூபிக்கத் தவறின. நிலையான உருகுநிலை கொண்ட ஐதரேட்டுகள் NaOH• (65.10 °C) மற்றும் NaOH•3.5 (15.38 °C) ஆகியவை ஆகும். மெட்டா நிலைப்புத்தன்மைகள் கொண்டவற்றைத் தவிர ஏனைய ஹைட்ரேட்டுகள் NaOH•3 and NaOH•4 (β) கீழே கொடுக்கப்பட்டுள்ள முறையான இயைபுகளில் உள்ள கரைசல்களிலிருந்து படிகமாக்கப்படலாம். இருந்தபோதிலும், சோடியம் ஹைட்ராக்சைடு கரைசல்கள் அதிதீவிரமாக குளிர்விக்கும் போது வெவ்வேறு செறிவுகளுக்குத் தகுந்தவாறு (மெட்டாநிலைப்புத்தன்மை கொண்டவை உட்பட) ஹைட்ரேட்டுகளை உருவாக்குகின்றன.
உதாரணமாக, சோடியம் ஹைட்ராக்சைடு மற்றும் நீா் கலந்த 1:2 மோல் விகிதத்திலான (52.6% NaOH நிறை விகிதப்படி) குளிர்விக்கப்படும் போது, டை ஹைட்ரேட்டுக்கு முன்னதாக மோனோஹைட்ரேட்டானது இயல்பாக படிகமாக்கப்படுகிறது. (கிட்டத்தட்ட 22 °C). இருந்தபோதிலும், கரைசலானது -15 °C க்கும் குறைவாக மீக்குளிர்விக்கப்படலாம். இந்த வெப்பநிலையில் அது டைஐதரேட்டாக விரைவாக படிகமாக்கப்படுகிறது. திண்ம ஐதரேட்டை 13.35 °C வெப்பநிலையில் வெப்பப்படுத்தும் போது டைஐதரேட்டானது  நேரடியாக உருகி கரைசல் நிலையை அடைகிறது. இருந்தபோதிலும், வெப்பநிலையானது 12.58 °C. ஐ விட அதிகமாகும் போது டைஹைட்ரேட்டானது சிதைவுற்று மோனோஹைட்ரேட் மற்றும் திரவக்கரைசலாக மாற்றமடைகிறது. கரைசலானது அதிகமாக குளிர்விக்கப்படும் போது ஹைட்ரேட்டுகள் மேலும், மேலும் நிலைப்புத்தன்மையைப் பெறுகின்ற காரணத்தால் n மதிப்பு 3.5 உடைய ஹைட்ரேட்டை படிகமாக்குவது என்பது கடினமாக செயலாக உள்ளது.
சோடியம் ஐதராக்சைடின் 73.1 நிறை சதவீத சுடுநீா்க்கரைசலானது 62.63 °C வெப்பநிலையில் நீரற்ற மற்றும் மோனோஐதரேட் படிகங்களின் திண்மக்கலவையாக மாறுகிறது. இரண்டாவது நிலையான எளிதுருகு உருகுநிலையைக் கொண்ட இயைபனது சோடியம் ஐதராக்சைடின் 45.4 நிறை சதவீதக் கரைசலானது ஏறத்தாழ 4.9 °C வெப்பநிலையில் டைஐதரேட் மற்றும் 3.5 ஐதரேட் ஆகியவற்றின் கலவையான படிகங்களாக திண்மமாகிறது.
மூன்றாவது நிலையான எளிதுருகு உருகுநிலையைக் கொண்ட 18.4% நிறை சதவீத சோடியம் ஐதராக்சைடு கரைசலானது −28.7 °C வெப்பநிலையில் திரவ வடிவிலான பனி மற்றும் ஹெப்டாஐதரேட் NaOH•7 ஆகியவற்றின் கலவையாக கிடைக்கிறது. 18.4% அளவிற்கும் குறைவான சோடியம் ஐதராக்சைடுகள் குளிர்விக்கப்படும் போது சோடியம் ஐதராக்சைடை கரைசலிலேயே விட்டு விட்டு நீரானது (பனிக்கட்டியாக) முதலில் படிகமாகிறது. டெட்ராஐதரேட்டின் α வடிவமானது 1.33 கி/செ.மீ 3 அடர்த்தியைக் கொண்டுள்ளது. இது 7.55 °C வெப்பநிலையில் ஒரே சீராக உருகி 35.7% NaOH திரவமாக மாறுகிறது. இதன் அடர்த்தியானது 1.392 கி/செ.மீ 3 ஆக உள்ளது. இந்த அடர்த்தி வேறுபாட்டின் காரணமாக டெட்ராஐதரேட்டின் α வடிவம் நீரில் பனிக்கட்டி மிதப்பது போல மிதக்கிறது. இருந்தபோதிலும், சற்றேறக்குறைய 4.9 °C இது சீரற்ற முறையில் உருகுவதற்குப் பதிலாக திண்ம NaOH•3.5 மற்றும் திரவ கரைசலின் கலவையாக இருக்கிறது. டெட்ரா ஐதரேட்டின் β வடிவமானது மெட்டாநிலைப்புத்தன்மை கொண்டது. −20 °C க்கும் குறைவான வெப்பநிலைக்கு குளிர்விக்கும் போது அடிக்கடி தன்னிச்சையாக α வடிவத்திற்கு மாற்றமடைகிறது. வினை தொடங்கிய பிறகு வெப்ப உமிழ் உருமாற்றமானது திண்மத்தின் கன அளவில் 6.5% அதிகரிப்புடன் சில நிமிடங்களில் முடிவடைந்து விடுகிறது. β வடிவமானது மீக்குளிர்விக்கப்பட்ட கரைசல்களிலிருந்து −26 °C வெப்பநிலையில் படிகமாக்கப்படுகிறது. மேலும், −1.83 °C வெப்பநிலையில் பகுதியளவாக உருகுகிறது. வணிகரீதியிலான சோடியம் ஐதராக்சைடானது பெரும்பாலும் மோனோஐதரேட்டாகவே உள்ளது. (அடர்த்தி 1.829 கி/செ.மீ 3). நீரற்ற சோடியம் ஐதரேட்டை விட மோனோ ஐதரேட் தொடர்பான இயற்பண்புகள் விவரமே சோடியம் ஐதரேட்டுக்கான விவரங்களாக தரப்படுகின்றன.
படிக அமைப்பு
மோனோஐதரேட் Pbca குழுவில் a = 1.1825, b = 0.6213, c = 0.6069 nm என்ன அலகின் பரிமாணங்களோடு படிக வடிவத்தை வெளியில் அமையப்பெறுகின்றன. ஐட்ராகில்லைட்-போன்ற அடுக்கு வடிவத்தில் /O Na O O Na O/...அணுக்களானது அமைந்துள்ளன. ஒவ்வொரு சோடியம் அணுவும் ஆறு ஆக்சிசன் அணுக்களால் (ஐத்ராக்சில் அயனியில் இருந்து மூன்று ஆக்சிசன் அணுக்கள் மற்றும் நீா் மூலக்கூறுகளில் இருந்து பெறப்பட்ட மூன்று ஆக்சிசன் அணுக்கள்) சூழப்பட்டுள்ளன. ஒவ்வொரு ஆக்சிசன் அடுக்குகளுக்குள்ளும் உள்ள ஆக்சிசன் அணுக்களுடனும் ஐதராக்சில் அயனிகளிலிருந்து வரும் ஐதரசன் அணுக்கள் வலிமையான பிணைப்புக்களை உருவாக்குகின்றன. அடுத்தடுத்த ஆக்சிசன் அடுக்குகள் நீா் மூலக்கூறுகளுக்கு இடைப்பட்ட ஐதரசன் பிணைப்புகளால் பிணைக்கப்பட்டுள்ளன. .
அமிலங்களுடனான வினைகள்
சோடியம் ஐதராக்சைடு புரோடிக் அமிலங்களுடன் வினைபுரிந்து நீரையும் தொடர்புடைய உப்புக்களையும் தருகின்றது. உதாரணமாக சோடியம் ஐதராக்சைடு ஐதரோகுளோரிக் அமிலத்துடன் வினைபுரிந்து சோடியம் குளோரைடு மற்றும் நீரைத் தருகின்றது. பொதுவாக, இத்தகைய நடுநிலையாக்கல் வினைகள் ஒரு எளிய நிகர அயனிச் சமன்பாடாக பின்வருமாறு குறிக்கப்படுகிறது. வலிமையான அமிலத்துடனான இத்தகைய வினைகள் வெப்பத்தை வெளிவிடக்கூடிய வெப்பம் விடு வினைகளாக இருக்கின்றன. இத்தகைய அமில-கார வினைகள் தரம் பார்த்தல் சோதனைகளுக்கும் பயன்படுத்தப்படுகின்றன. இருந்தபோதிலும், சோடியம் ஐதராக்சைடு நீரை உறிஞ்சும் தன்மையின் காரணமாகவும், காற்றிலுள்ள கார்பன்டைஆக்சைடை உட்கொள்ளும் தன்மையின் காரணமாகவும் ஒரு முதனிலைத் திட்டக் கரைசலாக பயன்படுத்தப்படுவதில்லை.
ஈரியல்புள்ள உலோகங்கள் மற்றும் ஆக்சைடுகளுடனான வினை
கண்ணாடியானது சுற்றுப்புறத்தில் உள்ள இயல்பான வெப்பநிலையில் நீரிய சோடியம் ஐதராக்சைடுடன் மெதுவாக வினைபட்டு கரையக்கூடிய சிலிக்கேட்டுகளை உருவாக்குகிறது. இதன் காரணமாக, கண்ணாடி இணைப்புகள் மற்றும் குழாய் அடைப்பான்கள் (stopcock) போன்றவை சோடியம் ஐதராக்சைடு பட்டால் இறுகிக்கொள்ளும். ஆய்வகத்தில் பயன்படுத்தக்கூடிய குடுவைகள் மற்றும் கண்ணாடி விளிம்புகளுடன் கூடிய உலைகள் நீண்ட கால அளவில் சோடியம் ஐதராக்சைடுடன் தொடர்பில் இருக்கும் போது சிதைவடைவதற்கு வாய்ப்பு இருக்கிறது. இரும்பானது ஈரியல்பல்லாத உலோகமாக இருப்பதால், (இரும்பானது அமிலத்தில் மட்டுமே கரையும் தன்மை கொண்டது. காரத்தில் கரையாது.) சோடியம் ஐதராக்சைடு இரும்பை பாதிப்பதில்லை. இருந்தபோதிலும், இரும்பானது தீவிரமாக சோடியம் ஐதராக்சைடுடன் வினைபுரியும். 1986 ஆம் ஆண்டில், இங்கிலாந்தில் 25% சோடியம் ஐதராக்சைடு கரைசலைத் தவறுதலாக அலுமினியத்தொட்டி கொண்ட சரக்கு வாகனத்தில் கையாண்ட போது அதிக அழுத்தம் காரணமாக சுமையுந்தில் சேதம் ஏற்பட்டது. அலுமினியமானது சோடியம் ஐதராக்சைடுடன் வினைபடும் போது ஐதரசன் வாயுவானது வெளியேற்றப்படுவதால் அதிக அழுத்தம் ஏற்பட்டது.
வீழ்படிவாக்கி
இடைநிலைத் தனிமங்களின் ஐதராக்சைடுகள் சோடியம் ஐதராக்சைடைப் போன்றல்லாமல் கரையாத இயல்புள்ளவை. ஆகவே, சோடியம் ஐதராக்சைடு இடைநிலைத் தனிமங்களின் ஐதராக்சைடுகளை வீழ்படிவாக்க பயன்படுத்தப்படுகிறது. இத்தகைய வீழ்படிவாக்கலின் போது தாமிரம் – நீல நிற வீழ்படிவையும், இரும்பு(II) பச்சை நிற வீழ்படிவையும், இரும்பு(III) மஞ்சள் அல்லது பழுப்பு நிற வீழ்படிவையும், துத்தநாகம் மற்றும் காரீயம் உப்புகள் அதிக அளவு சோடியம் ஐதராக்சைடில் கரைந்து தெளிவான கரைசலையும் தருகின்றன. Na2ZnO2 or Na2PbO2. நீரைச் சுத்தப்படுத்தும் செயல்முறைக்கலனில் துகள்மப்பொருட்களை வடிகட்டப்பயன்படும் ஒரு களிபோன்ற துகள் திரளாக்கியாக அலுமினியம் ஐதராக்சைடானது பயன்படுகிறது. அலுமினியம் சல்பேட்டுடன் சோடியம் ஐதராக்சைடு அல்லது பைகார்பனேட்டை வினைபுரியச் செய்து அலுமினியம் ஐதராக்சைடானது கிடைக்கப்பெறுகிறது.
புற இணைப்புகள்
பகுப்பு:நீர் ஈர்க்கும் பொருட்கள் பகுப்பு:வீட்டு வேதிப்பொருள்கள் பகுப்பு:ஐதராக்சைடுகள் பகுப்பு:கனிம வேதியியல் சேர்மங்கள் பகுப்பு:ஒளிப்படக்கலை வேதிப்பொருட்கள் பகுப்பு:சோடியம் சேர்மங்கள் பகுப்பு:காரங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
விளாதிமிர்
நிர்வாகமும், நகராட்சியும்
விளாதிமிர் என்பது விளாதீமிர் மாகாணத்தின் நிர்வாக மையமாகும். நிர்வாகப் பிரிவுகளின் கட்டமைப்பிற்குள் இது பதினேழு கிராமப்புறங்களுடன் சேர்ந்து விளாதிமிர் நகரமாக இணைக்கப்பட்டுள்ளது. மாவட்டங்களுக்கு சமமான அந்தஸ்துள்ள நிர்வாக அலகு ஆகும். விளாதிமிர் நகரம் நகராட்சி பிரிவாக விளாடிமிர் நகர்ப்புற ஓக்ரக் என இணைக்கப்படுகின்றது.
பொருளாதாரம்
விளாதிமிர் நகரில் பல மின், இரசாயன தொழிற்சாலைகள், பல உணவு பதப்படுத்தும் நிலையங்கள் மற்றும் இரண்டு பெரிய வெப்ப மின் நிலையங்கள் ஆகியன அமைந்துள்ளன. வரலாற்று சிறப்பு மிக்க தளங்கள் காணப்படுவதால் சுற்றுலாத்துறை நகரத்தின் பொருளாதாரத்தில் பங்குவகிக்கின்றது.
இராணுவத் தளம்
உருசிய மூலோபாய ஏவுகணை படைகளின் 27 வது காவலர் ஏவுகணை இராணுவத்தின் தலைமையகம் இந்த  நகரில் அமைந்துள்ளது. விளாதிமிர் பனிப்போரின் போது டோப்ரின்ஸ்கோய் விமானப்படையின் தளமாக அமைந்தது.
காலநிலை
விளாதிமிர் நகரம் கோப்பனின் காலநிலை வகைப்பாட்டின் கீழ் நீண்ட, குளிர்ந்த குளிர்காலம் மற்றும் குறுகிய, சூடான கோடைகாலங்களுடன் ஈரப்பதமான கண்ட காலநிலையை கொண்டுள்ளது.
போக்குவரத்து
1861 ஆம் ஆண்டு முதல் விளாதிமிர் மற்றும் மாஸ்கோ இடையே தொடருந்து  இணைப்பு காணப்படுகின்றது. விளாதிமிர் M7 நெடுஞ்சாலையால் மாஸ்கோ மற்றும் நிஸ்னி நோவ்கோரோடுடன் இணைக்கப்பட்டுள்ளது. உள்ளூர் போக்குவரத்தில் பேருந்துகள், தள்ளுவண்டிகள், வேன் வண்டிகள், வாடகையுந்துகள் என்பன பயன்படுத்தப்படுகின்றன.
விளாதிமிர் பேருந்து சேவை நகரத்தை விளாடிமிர் ஒப்லாஸ்டின் அனைத்து மாவட்ட மையங்களுடனும், மாஸ்கோ, இவானோவோ, கோஸ்ட்ரோமா , நிஸ்னி நோவ்கோரோட் , ரியாசான் , யாரோஸ்லாவ்ல் மற்றும் பிற நகரங்களுடனும் இணைக்கிறது.
விளாடிமிர் நிலையம் வழியாக தினமும் குறைந்தது 20 ஜோடி நீண்ட தூர தொடருந்துகள் பயணிக்கின்றன. விளாதிமிர் ஆண்டு முழுவதும் நேரடி தொடருந்து இணைப்புகளை மாஸ்கோ (குர்ஸ்க் நிலையம் ), செயின்ட் பீட்டர்ஸ்பர்க் மற்றும் நிஷ்னி நோவ்கோரோட் ஆகியவற்றுக்கு வழங்குகிறது. விளாதிமிர் 2010 ஆம் ஆண்டு கோடையில் இருந்து பெரக்ரின் பால்கான் அதிவேக தொடருந்து நிறுத்துமிடங்களில் ஒன்றாகும்.
இந்த நகரம் நகர மையத்திற்கு 5 கி.மீ மேற்கே உள்ள செமியாசினோ விமான நிலையத்தால் சேவை செய்யப்படுகிறது.
பிரசித்தி பெற்ற இடங்கள்
நவீன விளாதிமிர் என்பது பண்டைய ரஷ்ய நகரங்களின் பாதுகாக்கப்பட்ட தளங்களை கொண்ட ஒரு பகுதியாகும். இந்த நகரம் பிரபலமான சுற்றுலாத் தலமாகும். உலக பாரம்பரிய பட்டியலில் யுனெஸ்கோவால் குறிப்பிடப்பட்ட மூன்று முக்கிய நினைவுச் சின்னங்களை கொண்டுள்ளது.
அஸ்புஷன் கதீட்ரல் - கதீட்ரல் 1158–1160 ஆம் காலப்பகுதியில் இல் கட்டப்பட்டது. 1185–1189 ஆம் காலப்பகுதியில் இல் விரிவுபடுத்தப்பட்டது. 1810 ஆம் ஆண்டில், நியோகிளாசிக்கல்பாணியில் ஒரு உயர்ந்த மணி-கோபுரம் சேர்க்கப்பட்டது.
செயிண்ட் டெமெட்ரியஸ் கதீட்ரல் - பழமையான தேவாலயம் ஆகும்.
கோல்டன் கேட் - இது 1158–1164 ஆண்டுகளில் கோபுரம் போன்று கட்டப்பட்டது. 18 ஆம் நூற்றாண்டின் பிற்பகுதியில் புனரமைக்கப்பட்ட பின்னர் வாயில் போன்ற தற்போதைய வடிவத்தைப் பெற்றது.
சான்றுகள்
பகுப்பு:உருசிய நகரங்கள்
கனிம உற்பத்தி அடிப்படையில் நாடுகளின் பட்டியல்
இவ் கனிம உற்பத்தி அடிப்படையில் நாடுகளின் பட்டியல் பின்வரும் பட்டியல்களின் சுருக்கத் தொகுப்பாகவுள்ளது.
உசாத்துணை
பகுப்பு:நாடுகள் தொடர்பான பட்டியல்கள் பகுப்பு:கனிமம் உற்பத்தி செய்யும் நாடுகளின் பட்டியல்கள்
காஞ்சிபுரம் சித்திரகுப்தர் கோயில்
சித்திரகுப்தர் கோயில் காஞ்சிபுரம் மாவட்டம், காஞ்சியில் பேருந்து நிலையம் அருகில் சித்திரகுப்தருக்கு அமைந்துள்ள கோயில் ஆகும். இக்கோயிலில் சித்திரை பவுர்ணமி அன்று தமிழகம் மற்றும் இந்தியாவின் பல பகுதிகளிலிருந்தும் பக்தர்கள் வந்து இறைவனை தரிசிப்பர்.
பகுப்பு:குறுங்கட்டுரைகள் பகுப்பு:காஞ்சிபுரம் மாவட்டத்திலுள்ள இந்துக் கோயில்கள்
ஏயர்கோன் கலிக்காம நாயனார்
ஏயர்கோன் கலிக்காம நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். "ஏயர்கோன் கலிக்காமன் அடியார்க்கும் அடியேன்" என்று திருத்தொண்டத் தொகை கூறுகிறது. சோழநாட்டில் காவிரி வடகரைக் கீழ்பாலுள்ள திருப்பெருமங்கலம் என்னும் பதியில் வேளாண்மையிற் சிறந்த ஏயர்கோக்குடியில் தோன்றியவர் கலிக்காமநாயனார். இவர் சிவபக்தியிலும் சிவ அடியார் பக்தியிலும் சிறந்து விளங்கினார். கலிக்காமனார் மானக்கஞ்சாறனாரது மகளைத் திருமணம் செய்தவர். ஏயர்கோன் கலிக்காமர் திருப்புன்கூர்ப் பெருமானிற்குப் பல திருப்பணிகள் புரிந்தார். "நிதியமாவன திருநீறுகந்தார் கழல்" என்று சிவபெருமானைத் துதியினாற் பரவித் தொழுது இன்புறுந்தன்மையராய் வாழ்ந்தார். அங்ஙனம் வாழும் நாளில் சுந்தரமூர்த்தி சுவாமிகள் சிவபெருமானை பரவையாரிடத்து தூதுவிட்ட செய்தியைக் கேள்வியுற்று, "ஆண்டவனை ஏவுபவனும் தொண்டனா? இது என்ன பாவம்! இப்பெரும் பிழையினைக் கேட்டபின்னரும் இறவாதிருக்கின்றேனே! பெண்ணாசை காரணமாக ஒருவன் ஏவினால் அவ்வேவலைச் செய்வதற்காக ஓரிரவெல்லாம் தேரோடும் வீதியில் வருவது போவதாகத் திரிவதோ? நான்முகன் மால் ஆகிய தேவரெல்லாம் தொழும் தேவாதி தேவன் தூதுசெல்ல இசைந்தாலும் அவ்வாறு ஏவலாமா? இப்பாவச் செயலைச் செய்தவனைக் காண்பேனாயின் என்ன நிகழுமோ? " என்று பலவாறு எண்ணி மனம் புழுங்கினார். இதனைக் கேள்வியுற்று தம்பிழையினை உணர்ந்த வன்றொண்டர் ஆரூரிறைவரை நாளும் போற்றிக் கலிக்காமரது கோபத்தைத் தீர்த்தருளும்படி வேண்டிக்கொண்டார். சிவபெருமான் அவ்விருவரையும் நண்பர்களாக்கத் திருவுளம் கொண்டார். ஏயர்கோன் கலிக்காமனார்க்குச் சூலை நோயினை சிவபெருமான் ஏவினார். அச்சூலை ஏயர்கோனை வருத்திற்று, வருத்தம் தாங்காது சிவபெருமான் திருவடியை நினைத்து சூலை நீங்கும்படி வேண்டினார். அப்போது சிவபெருமான் அவர் முன் எழுந்தருளி "உன்னை வருத்தும் சூலை வன்றொண்டன் தீர்த்தாலன்றித் தீராது" எனக் கூறினார். அதுகேட்ட கலிக்காமர் "வழிவழி அடியனான என் வருத்தத்தை வம்பனான அவ்வன்றொண்டனோ தீர்ப்பவன்? அவன் தீர்க்கத் தீர்வதைக் காட்டிலும் என்நோய் என்னை வருத்துதலே நன்று' என்றார். சிவபெருமான் வன்றொண்டர் முன் தோன்றி 'இன்று நம் ஏவலாலே ஏயர்கோன் உற்ற சூலைநோயை நீசென்று தீர்ப்பாய்' எனப் பணித்தருளினார். நம்பியாரூராரும் பணிந்து விரைந்து தாம் சூலைநோய் மாற்ற வருஞ் செய்தியை ஏயர்கோனார்க்குச் சொல்லியனுப்பினார். அதனைக்கேட்ட கலிக்காமர் 'மற்றவன் வந்து நீக்குதன் முன்னமே என்னை நீங்காப் பாதகச் சூலை தன் உற்ற இவ்வயிற்றினோடும் கிழிப்பேன் என்று உடைவாளாற் கிழித்திட உயிரினோடும் சூலையும் தீர்ந்தது.
கலிக்காமர் இறத்தல் கண்டு மனைவியார் உடனுயிர் விடத்துணிந்தார். அப்பொழுது சுந்தரமூர்த்தி சுவாமிகள் அண்மையில் வந்துவிட்டார் என்று வந்தோர் சொல்லக் கேட்டார். தம் கணவர் உயிர் துறந்த செய்தியை மறைத்து நம்பியாரூரரை எதிர்கொள்ளும்படி சுற்றத்தார்களை ஏவினார். அவர்களும் நம்பியாரூரரை எதிர்கொண்டு அழைத்து வந்து ஆசனத்தில் இருத்தி வழிபட்டுப் போற்றினர். அவர்களது வழிபாட்டினை ஏற்ற சுந்தரர் 'கலிக்காமருடைய சூலைநோயை நீக்கி அவருடன் இருத்தற்கு மிக முயல்கின்றேன்' என்றார். அப்பொழுது கலிக்காமரது மனைவியார் ஏவலால் வீட்டிலுள்ள பணியாளர்கள் வணங்கி நின்று 'சுவாமி! அவருக்குத் தீங்கேதுமில்லை உள்ளே பள்ளிகொள்கின்றார்' என்றனர். அதுகேட்ட வன்றொண்டர், 'தீங்கேதுமில்லை என்றீர்கள், ஆயினும் என்மனம் தெளிவு பெறவில்லை. ஆதலால் அவரை நான் விரைந்து காணுதல் வேண்டும்' என்றார். அதுகேட்டு அவர்கள் கலிக்காமரைக் காட்டினர். கலிக்காமர் குடர் சரிந்து உயிர் மாண்டு கிடத்தலைக் கண்ட சுந்தரர் 'நிகழ்ந்தது நன்று; யானும் இவர் போல் இறந்தழிவேன்' என்று குற்றுடைவாளைப் பற்றினார். அப்பொழுது இறைவர் அருளால் கலிக்காமர் உயிர்பெற்றெழுந்து "கேளிரேயாக்கிக் கெட்டேன்" என்று சுந்தரர் கையிலுள்ள வாளைப் பிடித்துக்கொள்ள, ஆரூரர் விழுந்து வணங்கினார். கலிக்காமரும் வாளை விட்டெறிந்து நம்பியாரூரர் திருவடிகளில் வீழ்ந்து வணங்கினார். இருவரும் எழுந்து ஒருவரை ஒருவர் அன்பினால் தழுவிப் பிரியாத நண்பராகித் திருப்புன்கூர்ப் பெருமான் திருவடிகளை வணங்கிப் போற்றினர். நம்பியாரூரருடன் சென்று திருவாரூர்ப் பெருமானை வழிபட்டு அங்குத் தங்கிய ஏயர்கோன் கலிக்காமர் ஆரூரர் இசைவு பெற்றுத் தம்முடைய ஊருக்குத் திரும்பினார். அங்கு தமக்கேற்ற திருதொண்டுகள் புரிந்திருந்து சிவபெருமான் திருவடியைச் சேர்ந்து இன்புற்றார்.
மேற்கோள்கள்
பகுப்பு:நாயன்மார்கள்
சி. மாணிக்கம்
'''சி. மணிக்கம்' (C. Manickam)'' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 ஆம் ஆண்டு நடந்த சட்டமன்றத் தேர்தலில் திருச்சிராப்பள்ளி-I தொகுதியிலிருந்து, அண்ணா திராவிட முன்னேற்ற கழக கட்சி வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வத்தல்மலை பெரியூர் மாரியம்மன் கோயில்
வத்தல்மலை பெரியூர் மாரியம்மன் கோயில் தமிழ்நாட்டில் தர்மபுரி மாவட்டம், வத்தல்மலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்க்காவதி ஆறு
ஆர்க்காவதி ஆறு காவிரியின் துணை ஆறுகளில் ஒன்றாகும். இது கர்நாடகத்தின் கோலார் மாவட்டத்திலுள்ள நந்தி மலையில் உற்பத்தியாகி கோலார், பெங்களூர் ஊரக மாவட்டங்கள் வழியாக பாய்ந்து இராமநகரா மாவட்டத்தின் கனகபுரா அருகே சங்கமம் என்னுமிடத்தில் காவிரியுடன் கலக்கிறது.
பெங்களூர் குடிநீர் வடிகால் வாரியம் மூலமாக இவ்வாற்றிலிருந்து நாளொன்றுக்கு 135 மில்லியன் லிட்டர் குடி நீரானது பெங்களூரு நகருக்கு வழங்கப்படுகிறது. இது அந்நகரின் 20% தண்ணீர் தேவையாகும். . ஆர்க்காவதி ஆரானது பெங்களூர் மாநகர கழிவுகளால் மாசுபடுகிறது.
மேற்கோள்கள்
பகுப்பு:கர்நாடக ஆறுகள் பகுப்பு:காவிரியின் துணை ஆறுகள்
கிரீடீஹ் மக்களவைத் தொகுதி
என்பது இந்திய மக்களவைக்கான தொகுதியாகும்.
பகுதிகள்
இது ஜார்க்கண்டின் சட்டமன்றத்துக்கான சில தொகுதிகளை உள்ளடக்கியது. அவை:
எண்ணங்களை மேம்படுத்துங்கள் (நூல்)
எண்ணங்களை மேம்படுத்துங்கள் (Ennangalai Membaduthungal) என்பது அமெரிக்க எழுத்தாளர் எம்.ஆர்.காப்மேயர் எழுதிய நூலின் தமிழ் மொழிபெயர்ப்பு நூலாகும். பி.சி. கணேசன் மொழிபெயர்த்துள்ள இந்நூலில் 80 அத்தியாங்கள் உள்ளன. வெற்றியும் மகிழ்ச்சியும் உள்ளார்ந்த அமைதியையும் வழங்கக்கூடிய 80 வழிமுறைகள் பற்றி நூலில் கூறப்பட்டுள்ளன. கண்ணதாசன் பதிப்பகம் நூலை வெளியிட்டது.
கிரீடீஹ் மக்களவைத் தொகுதி
சான்றுகள்
பகுப்பு:ஜார்க்கண்டிலுள்ள மக்களவைத் தொகுதிகள் பகுப்பு:போகாரோ மாவட்டம் பகுப்பு:கிரீடீஹ் மாவட்டம்
எண்ணங்களை மேம்படுத்துங்கள் (நூல்)
புத்தக அறிமுகம்
ஒவ்வொரு சிறிய அத்தியாயமும் ஒரு மாறுபட்ட சிந்தனையை அறிமுகப்படுத்துகிறது. ஒவ்வொரு கருத்தின் மீதும் சற்று வித்தியாசமான பார்வை செலுத்தப்பட்டு இருப்பதாகவும் இதை கருதலாம். வாழ்க்கையோடு பின்னிப் பிணைந்த கருத்துகளே இதில் இடம் பெற்றுள்ளன. ஒவ்வொரு அத்தியாயமும் அதற்கு முன் அத்தியாயத்துடனும் அல்லது அதைத் தொடரும் அத்தியாயத்துடனும் தொடர்பு கொண்டது அல்ல. புத்தகத்தில் உள்ள எந்தப் பகுதியினையும் நாம் தனிதனியாகப் படிக்கலாம். ஒவ்வொரு அத்தியாயத்தைப் பற்றியும் தனிதனியாகவும் சிந்திக்கலாம்.
முதலாம் வழிமுறை - உயரமாக நில்லுங்கள் என்பது ஆளுமையை உயர்த்திக்கொள்ளுங்தள் என்பதாகும். உடல் அளவில் மன அளவில் ஆன்மீக அளவில் என்ற முன்று நிலைகளில் உயரமாக நிற்கும் போது வாழ்க்கையில் ஏற்படும் சகலவற்றையும் சமாளிக்கின்ற தன்னம்பிக்கை திறமை நிதானம் ஆகிய பண்புகள் ஏற்பட்டு வாழ்க்கை பாதையில் கம்பீரமாக நடைபோட முடிகிறது. இரண்டாவது வழிமுறை பிரித்து வெற்றிபெறுங்கள் டாக்டர்.வில்லியம் ஆஸ்கர் சொல்லியுள்ள, ஒரு சமயத்தில் ஒரு நாள் வாழ்க்கை போதும்" என்கி்ன்ற கோட்பாட்டினை நாம் அனைவரும் அறிவோம். இன்றைய தினத்தை மட்டும் வாழக் கற்றுக் கொள்வோம். உடல், மனம், உணர்ச்சி ஆகியவற்றை திறமையாகப் பயன்படுத்தி, சுலபமாக, அமைதியாக, எடுத்துக்கொண்டே வேலைகளில் கவனம் செலுத்துகி்ன்ற மனப்பான்மை வந்துவிட்டால் வெற்றி என்பன போன்ற கருத்துகள் நூலில் இடம்பெற்றுள்ளன.
மேற்கோள்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் மொழிபெயர்ப்பு நூல்கள்
வாசிங்டன் தேசிய கலைக்காட்சியகம்
வாசிங்டன் தேசிய கலைக்காட்சியகம் (National Gallery of Art ) என்பது ஐக்கிய அமெரிக்கா நாட்டின் தலைநகரான வாசிங்டனில் உள்ள அருங்காட்சியகம் ஆகும். 1937இல் துவக்கப்பட்ட இவ்வருங்காட்சியகத்தைப் பார்வையாளர்கள் இலவசமாகக் கண்டு களிக்கலாம்.
இவ்வருங்காட்சியகம் மேற்குக் கட்டடம், கிழக்குக் கட்டடம் என இரண்டு கட்டடங்களைக் கொண்டு இயங்குகிறது. மேற்குக் கட்டடம் மரபுசார்ந்த முறையிலும் கிழக்குக்கட்டடம் நவீன முறையிலும் கட்டப்பட்டுள்ளது. இவ்விரு கட்டடங்களிலும் வாயில்கள் உள்ளன எதில் வேண்டுமானாலும் நுழையலாம் இரு கட்டடங்களையும் இணைக்கும் விதத்தில் ஒரு சுரங்கப்பாதை உள்ளது.
கிழக்குக் கட்டடம்
கிழக்குக் கட்டடத்தின் நுழைவாயிலில் ஹென்றிமூரின் மிகப்பெரிய நவீனச் சிற்பம் நிறுவப்பட்டுள்ளது. இக்கட்டடத்தில் நவீன மற்றும் சமகால ஓவியங்கள் காட்சிக்கு வைக்கப்பட்டுள்ளன. வெளிநாட்டு ஓவியங்கள், கலைப்பொருட்களை காட்சிப்படுத்தும் சிறப்பு காட்சிக்கூடம் இக்கட்டத்தில்தான் உள்ளது. இக்கட்டடம் வெளிப்புறமட்டுமல்லாது உட்புறமும் நவீன முறையில் வடிவமைக்கப்பட்டுள்ளது. இங்கு அமெரிக்காவின் சமகால ஓவியர்களின் ஓவியங்களும்,சிற்பங்களும், நவீனபாணி ஓவியர்களான பிக்காசோ, மேக்ஸ் பெக்மன் போன்ற புகழ்வாய்ந்த பல கலைஞர்களின் ஓவியங்களும் காட்சிப்படுத்தப்பட்டுள்ளன.
மேற்குக் கட்டடம்
இக்கட்டடம் தரைத்தளம், முதன்மைத்தளம் என இரு தளங்களைக்கொண்டுள்ளது. முதன்மைத்தளத்தில் 93 அறைகள் உள்ளன. இக்கட்டடத்தில் பதின் மூன்றாம் நூற்றாண்டிலிருந்து பத்தொன்பதாம் நூற்றாண்டுவரையிலான ஐரோப்பிய, அமெரிக்க ஓவியங்களும்,சிற்பங்களும் காட்சிக்கு வைக்கப்பட்டுள்ளன. லியானார்டோ டாவின்சியின், ஜினோவ்ரா தெ பென்சி (Ginevra de Benci) ஓவியம் இங்குதான் உள்ளது.
மேற்கோள்கள்
பகுப்பு:அமெரிக்க அருங்காட்சியகங்கள்
அலகல்லை
அலகல்லை (Alagalle) இலங்கையின் சபரகமுவா மாகாணம், கேகாலை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கடிகமுவை, பலனை தொடருந்து நிலையங்களுக்கிடயே அமைந்துள்ளது. பொடிமெனிகே,  உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.
ஆதாரம்
பகுப்பு:கேகாலை மாவட்டத்தில் உள்ள ஊர்களும், நகரங்களும்
நெப்டியூனியம் ஆர்சனைடு
நெப்டியூனியம் ஆர்சனைடு (Neptunium arsenide) என்பது நெப்டியூனியம் மற்றும் ஆர்சனிக்கு ஆகிய தனிமங்கள் சேர்ந்து உருவாகும் ஓர் இருமச் சேர்மம் ஆகும். NpAs என்ற மூலக்கூற்று வாய்ப்பாட்டால் இக்கனிம வேதியியல் சேர்மம் விவரிக்கப்படுகிறது. கலவை படிகங்களை உருவாக்குகிறது. நெப்டியூனியம் ஆர்சனைடு படிகங்களாக உருவாகிறது.
தயாரிப்பு
தூய நிலையிலுள்ள நெப்டியூனியம் மற்றும் ஆர்சனிக்கு தனிமங்களை விகிதவியல் அளவுகளில் சேர்த்து வினைபுரியச் செய்தால் நெப்டியூனியம் ஆர்சனைடு உருவாகிறது:
இயற்பியல் பண்புகள்
நெப்டியூனியம் ஆர்சனைடு பல வேறுபட்ட மாற்றங்களுடன் படிகங்களை உருவாக்குகிறது:
மேற்கோள்கள்
பகுப்பு:நெப்டியூனியம் சேர்மங்கள் பகுப்பு:ஆர்சினைடுகள்
போராக்
போராக் ( அசாமி : পৰাগ ) என்பது அஸ்ஸாமின் மைசிங் இன மக்களால் அறுவடைக்குப் பிறகு ஐந்து நாட்கள் கொண்டாடப்படும் திருவிழா ஆகும். நூதன முரசு கலைஞர்கள் மற்றும் நடனக் கலைஞர்கள் பக்கத்து கிராமத்தில் கலை நிகழ்ச்சிக்கு அழைக்கப்படுவார்கள். அவர்கள் தங்கள் திறமைகளின் மூலம் அந்த இடத்தில் கூடியிருப்பவர்களை மகிழ்விப்பர். இது பாடல்கள் மற்றும் நடனங்களின் திருவிழா என அறியப்படுகிறது. இது நாரா சிங்கா பிஹு என்றும் அழைக்கப்படுகிறது.
முக்கியத்துவம்
பொதுவாக மிரி இனத்தின் இளைஞர்கள், பயிர்களை அறுவடை செய்த பின்னர், கட வுள், தாய் பூமி மற்றும் அவர்களின் முன்னோர்களை திருப்திப்படுத்துவதற்காகவும், அவர்களிடமிருந்து ஆசீர்வாதங்களைப் பெறவும் இந்த விழாவைக் கொண்டாடுகின்றனர். மேலும் இந்தத் திருவிழாவின் போது சிறுவர் சிறுமிகள் பாரம்பரிய உடை அணிந்து பாடல், நடனம் ஆடுவதல் போன்ற நிகழ்வுகளில் பங்கேற்கிறார்கள்.அவ்வாறு பாடப்படும் பாடல்கள் விவசாயத்தை அடிப்படையாகக் கொண்டவையாகவும் நடனங்கள் விவசாயப் பணிகளின் வழக்கமான அசைவுகளை பிரதிபலிப்பாகவும் அமைந்திருக்கும்.
ஏற்பாடு
அங்குள்ள பழங்குடியினரின் இளைஞர் அமைப்பு இந்தத் திருவிழாவை தாகிக் என அழைக்கப்படும் முறை சார், மரபார்ந்த முறையில் நடத்துகிறது திருவிழாவினை சிறப்பாக நடட்துவதற்காக இவர்கள் சிலரை அதிகாரிகளாக நியமிக்கின்றனர். பண்டைய காலத்தில் மிபூ என்பவர் தலைவராக நியமிக்கப்பட்டார். தற்போதுஅவருக்கு பதிலாக மிகம் போரா மற்றும் பார் புவரி ஆகியோர் நியமிக்கப்பட்டுள்ளனர்.
விருந்து
குறைந்தது நான்கு முதல் ஐந்து பன்றிகள் பலியிடப்பட்டு விருந்து ஏற்பாடு செய்யப்படுகிறது. அதிக அளவிலான உணவுப் பொருட்கள் மற்றும் பானங்கள் முன்கூட்டியே ஏற்பாடு செய்யப்படுகிறது. திருவிழாவில் அருகில் இருக்கும் கிராமத்தினர்களை பங்கேற்க அழைப்பு விடுக்கப்பட்கிறது. அவர்கள் மினாம்ஸ் என அழைக்கப்படுகிறார்கள். அவர்கள் கும்ராக் எனும் வகையிலான நடனத்துடன் மோருங்கிற்கு அழைத்துச் செல்லப்படுகின்றனர்.இந்தத் திருவிழா பொனு நுனம் எனப்படும் பிரார்த்தனை நடனத்துடன் முடிகிறது.
சான்றுகள்
பகுப்பு:இந்தியாவின் அறுவடை விழாக்கள் பகுப்பு:அசாமிய விழாக்கள்
நியூ (திரைப்படம்)
நியூ 2004 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். எஸ். ஜே. சூர்யா இயக்கி தயாரித்த இத்திரைப்படத்தில் அவரே கதாநாயகனாகவும் நடித்திருந்தார். இது 1988 ஆவது ஆண்டில் ஆங்கிலத்தில் வெளியான பிக் திரைப்படத்தின் மறுஆக்கமாகும். சிம்ரன், தேவயானி, கிரண் ராத்தோட் ஆகியோர் இதர முக்கிய வேடங்களில் நடித்த இத்திரைப்படத்திற்கு ஏ. ஆர். ரகுமான் இசையமைத்திருந்தார்.
கதைச் சுருக்கம்
எட்டு வயது சிறுவன் ஒருவன், விஞ்ஞானி ஒருவரால் 28 வயதுடைய நபராக மாற்றம் பெற்றால் என்ன நடக்கும் என்பதே இத்திரைப்படத்தின் கதையாகும்.
பாடல்கள்
ஏ. ஆர். ரகுமான் இசையமைத்த இத்திரைப்படத்தில் இடம்பெற்ற ஸ்பைடர்மேன் எனத் தொடங்கும் பாடலை கவிஞர் வைரமுத்து எழுதியிருந்தார். இதர அனைத்துப் பாடல்களையும் வாலி எழுதியிருந்தார். இப்படத்தின் பாடல்கள் பரவலான வரவேற்பு பெற்றன. 2001 ஆவது ஆண்டில் ஒரு நேர்காணலில் பங்கேற்ற எஸ். ஜே. சூர்யா, இத்திரைப்படத்திற்கு தேவா இசையமைப்பதாகக் கூறினார். ஆனால் பின்னர் இப்படத்திற்கு ஏ. ஆர். ரகுமான் இசையமைத்திருந்தார். 1964 ஆவது ஆண்டில் வெளியான படகோட்டி திரைப்படத்தில் இடம்பெற்ற தொட்டால் பூ மலரும் பாடலை இப்படத்தில் மறுஆக்கம் செய்திருந்தார்.
வெளியிணைப்புகள்
பகுப்பு:2004 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வயதுவந்தோருக்கான நகைச்சுவைத் தமிழ் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:சிம்ரன் நடித்த திரைப்படங்கள் பகுப்பு:தேவயானி நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
நான்காம் செயேந்திரவர்மன்
நான்காம் செயேந்திரவர்மன் (Jaya Indravarman IV) 1167-1192 வரை, நவீன வியட்நாமில் அமைந்திருந்த முன்னாள் பிராந்தியமான சம்பா இராச்சியத்தின் அரசராக இருந்தார். இவர் சீன அரசவைக்கும், தாய் வியட் ஆகியோருக்கு அடிபணிந்து ஆட்சி செய்தார். தரைவழிப் படையெடுப்பிற்காக சீனாவிலிருந்து குதிரைகளை வாங்குவதில் தோல்வியுற்ற இவர், கப்பல் படையைத் தயாரித்தார்.
1177 இல் கெமர் பேரரசின் சம்பா படையெடுப்பிற்கு தலைமை தாங்கியதற்காக இவர் குறிப்பிடத்தக்கவர். இவரது கடற்படைப் படைகள் மீகாங் மற்றும் தொன்லே சாப் ஆறுகள் வழியாக தொன்லே சாப் வரை பயணித்து அங்கோரைக் கைப்பற்றி திரிபுவனாதித்யவர்மனைக் கொன்றனர்.
1190 ஆம் ஆண்டில், இரண்டாம் தரணிந்திரவர்மனின் மகனும் வாரிசுமான கெமர் மன்னர் ஏழாம் செயவர்மன், சம்பாவுக்கு எதிராக பழிவாங்க முயன்றார். தலைநகர் வித்யானந்தனனால் கைப்பற்றப்பட்டது. மேலும், செயேந்திரவர்மன் மீண்டும் கம்போடியாவுக்கு கைதியாக கொண்டு வரப்பட்டார். கம்போடியாவின் மன்னர் பின்னர் 1191 இல் அரியணையை மீண்டும் பெறுவதற்கான முயற்சியில் இவரை விடுவித்தார். இருப்பினும், வித்யானந்தனன் இவரை தோற்கடித்து, செயேந்திரவர்மனைக் கொலை செய்தார்.
சான்றுகள்
பகுப்பு:1192 இறப்புகள் பகுப்பு:கம்போடிய அரசர்கள் பகுப்பு:கம்போடிய வரலாறு
இந்திய சீர்திருத்தச் சங்கம்
இந்திய சீர்திருத்தச் சங்கம் (Indian Reform Association)  இந்திய நாட்டில்  1870 ஆம் ஆண்டு அக்டோபர் மாதம் 29 ஆம் தேதியன்று கேசுப் சந்திர சென்னை தலைவராகக் கொண்டு  உருவாக்கப்பட்டது.. இச்சங்கம் பிரம்ம சமாஜத்தின் மதச்சார்பற்ற பக்கத்தை பிரதிநிதித்துவப்படுத்தியது. பிரம்ம சமாஜத்தில் சேராத பலரையும் இச்சங்கம் உள்ளடக்கியிருந்தது. கிரேட் பிரிட்டனுக்கு சென் சென்ற போது வெளிப்படுத்திய சில ஆலோசனைகளை நடைமுறைப்படுத்துவதே இதன் நோக்கமாகும்.
சென் தனது வெளிநாட்டுப் பயணத்தின் போது நேரில் கவனித்த யூனிடேரியன் சமூக நற்செய்தியில் ஆர்வமாக இருந்ததாக டேவிட் கோப்,கூறுகிறார். பிரிட்டனில் அவர் கண்ட சீர்திருத்த முயற்சிகள் இந்தியாவில் நகலெடுக்கப்படலாம் என்று அவர் உறுதியாக நம்பினார். இந்திய சீர்திருத்த சங்கம் "இந்தியாவின் பூர்வீக மக்களின் சமூக மற்றும் தார்மீக சீர்திருத்தத்தை ஊக்குவிக்கவே உருவாக்கப்பட்டது.
மலிவான இலக்கியம்
மலிவு விலை பத்திரிகைகள் மற்றும் மலிவான  பயனுள்ள துண்டுப்பிரசுரங்களை வெளியிடுவதன் மூலம் பயனுள்ள அறிவியல் தகவல்களை மக்களிடையே பரப்புவதே மலிவான இலக்கியத்தின் நோக்கமாகும். 1870 ஆம் ஆண்டு நவம்பர் 16 ஆம் தேதி, இந்திய சீர்திருத்த சங்கம் பெங்காலாவில் சுலவா சமாச்சார் என்ற வாராந்திர செய்தித்தாளை வெளியிடத் தொடங்கியது. பத்திரிக்கையாளர் முயற்சியில் இந்தியாவிலேயே இவ்வகை வெளியீடு முதன்முறையாக அமைந்தது. . அதுவரை தாழ்த்தப்பட்ட வகுப்பினர் செய்தித்தாள்களைக் கையாண்டதில்லை, முதன்முறையாக அவர்களைச் சுற்றி நடக்கும் நிகழ்வுகளுடன் தொடர்பு கொண்டனர். புரோடாப் சுந்தர் மோசூம்தார், "செய்தித்தாள்களின் புதுமையும் வெற்றியும் மீண்டும் மீண்டும் பின்பற்றுவதைத் தூண்டியது" என்று குறிப்பிட்டார்.
பெண் முன்னேற்றம்
தொழிலாளர் வர்க்கங்களுக்கு கல்வி கற்பதற்கும், நடுத்தர வர்க்கத்தினருக்கு தொழில்துறை கலைகளில் கற்பிப்பதற்கும் என கல்வியை கையாள்வதை மூன்றாவது  பிரிவு மேற்கொண்டது. 1870 ஆம் ஆண்டு நவம்பர் 28 ஆம் தேதி உழைக்கும் ஆண்கள் நிறுவனம் மற்றும் தொழில்துறை பள்ளி திறக்கப்பட்டது. கல்விக்கு கூடுதலாக இந்நிறுவனம் ஆரோக்கியமான பொழுதுபோக்கு வாய்ப்புகளை வழங்கியது. தொழில்துறை பள்ளி நடுத்தர வர்க்கத்தினருக்கு தொழில்துறை கலைகளில் போதனைகளை வழங்கியது, தச்சு, தையல், கடிகாரம் மற்றும் கடிகாரம் பழுது பார்த்தல், அச்சிடுதல், கல் அச்சுக்கலை மற்றும் வேலைப்பாடு போன்ற கைவினைகளில் நடைமுறை பயிற்சிகள் அளிக்கப்பட்டன. சென் தலைமையில் இருந்த பிரம்ம அமைப்புகள் தொழிலாளி போன்ற ஆர்வத்துடன் இந்தத் தொழில்களை மேற்கொண்டனர். தற்போதைய உழைக்கும் ஆண்கள் நிறுவனம் இந்த நிறுவனத்தின் வழித்தோன்றலாகக் கூட கருதப்படலாம்.
நடுநிலைமை
பீயரி சரண் சர்க்கார் நடுநிலமையின் தரத்தை முதலில் உயர்த்தியபோது, சென் தனது ஆதரவை அளித்தார். உண்மையில், இந்த தலைப்பு அவருக்கு நீண்டகால ஆர்வமாக இருந்தது. இந்திய சீர்திருத்த சங்கம் சிவநாத் சாசுத்திரியின் தலையங்க நிர்வாகத்தின் கீழ் மாதாந்திர வங்காள மொழி இதழான மட் நா கரல் (மது அல்லது நஞ்சு) வெளியிட்டது. இந்திய சீர்திருத்த சங்கத்தின் வீழ்ச்சிக்குப் பிறகு, சென் பேண்ட் ஆஃப் ஓஃப் என்ற இளைஞர்களின் அமைப்பை உருவாக்கினார்.
தொண்டு
விஜய் கிருட்டிணா கோசுவாமியின் கீழ் இந்த குழுவின் சமூக செயல்பாடுகள் உலகளாவிய பாராட்டைப் பெற்றன. தொற்றுநோய் மலேரியாவால் பாதிக்கப்பட்டவர்களுக்கு மருத்துவ உதவியையும் அவர்கள் தொடங்கினர்.
மேற்கோள்கள்
பகுப்பு:இந்தியப் பண்பாட்டு வரலாறு
சங்கீதா பட்டேல்
சங்கீதா படேல் (Sangita Patel) (பிறப்பு 1979 சனவரி 2) கனடாவைச் சேர்ந்த தொலைக்காட்சி ஆளுமையாவார். தற்போது எச்ஜி தொலைக்காட்சியின் ஹோம் டு வின் என்ற நிகழ்ச்சியின் தொகுப்பாளராகவும், என்டர்டெயின்மென்ட் டுநைட் கனடா என்ற நிகழ்ச்சியின் ஒளிபரப்பு ஆளுமையாகவும் உள்ளார்.
சொந்த வாழ்க்கையும் தொழிலும்
சங்கீதா 2002இல் மின் பொறியியலில் பட்டப்படிப்பை முடித்து, பொறியாளராக சில ஆண்டுகள் பணிபுரிந்த பிறகு, பல்வேறு ஊடகங்களில் தன்னார்வ நிலைகளில் பணி புரிந்து, இறுதியில் தி வெதர் நெட்வொர்க் என்ற வானிலைத் தகவல்களை வழங்கும் தொலைக்காட்சியில் வானிலை செய்தி வழங்குநரானார்.
தொலைக்காட்சியில்
சிபி24 என்ற வார இறுதி வானிலை நிகழ்ச்சித்தொகுப்பாளராக ஒரு பணியை ஏற்றுக்கொண்டபின் இவரது மாற்றம் தொடர்ந்தது. சிட்டிநியூஸில் இன் தி சிட்டி என்று அழைக்கப்படும் தனது சொந்த பிரிவுக்கான செய்திகளை வழங்கத் தொடங்கியபோது இவர் பொழுதுபோக்கு மற்றும் வாழ்க்கை முறைகளுக்கான நிகழ்ச்சிகளை வழங்க ஆரம்பித்தார். பின்னர் வானிலை மற்றும் லைவ் ஐ பிரிவுகளுக்கான பிரேக்பாஸ்ட் டெலிவிஷன் என்ற வழக்கமான நிழச்சிக்கு மாறினார்.
என்டர்டெயின்மென்ட் டுநைட் கனடா நிகழ்ச்சியின் தொகுப்பாளரான செரில் ஹிக்கியின் மகப்பேறு விடுப்பின் போது இவர் இணை தொகுப்பாளராக சேர்ந்தார்.
தற்போது
இவர் தனது கணவர் சமீர் பட்டேல், அவா மற்றும் ஷைலா என்ற தனது இரண்டு மகள்களுடன் தொராண்டோவில் வசிக்கிறார். 2014 ஆம் ஆண்டில், ஹலோ மாகஸீன் என்ற இதழில் கனடாவின் மிக அழகானவர்கள் பட்டியலில் இடம்பெற்ற ஐம்பது பேர்களில் இவரும் ஒருவராக இருந்தார்.
குறிப்புகள்
பகுப்பு:வாழும் நபர்கள் பகுப்பு:1979 பிறப்புகள்
வங்காலை
வங்காலை மன்னார் மாவட்டத்தில் நானாட்டான் பிரதேச சபையில் உள்ள ஓர் மீனவக் கிராமம் ஆகும். இங்கு பெரும்பான்மையானவர்கள் கிறித்தவர்கள் ஆவர். இங்கு மன்னார் மாவட்டத்தில் பிரபலமான புனித ஆனாள் மத்திய மகாவித்தியாலயமும் அமைந்துள்ளது.
வெளியிணைப்பு
8.89583°N, 79.93264°W
பகுப்பு:மன்னார் மாவட்டத்திலுள்ள ஊர்களும், நகரங்களும்
எனிசை கிர்கிசு ககானரசு
எனிசை கிர்கிசு ககானரசு என்பது ஒரு துருக்கியப் பேரரசு ஆகும். இது 9 மற்றும் 10ஆம் நூற்றாண்டின் ஆரம்பங்களுக்கு இடையில் சுமார் ஒரு நூற்றாண்டுக்கு நீடித்திருந்தது. இது எனிசை கிர்கிசு மக்களை ஆண்டது. அம்மக்கள் தெற்கு சைபீரியாவில் 6ஆம் நூற்றாண்டு முதல் வசித்து வந்தனர். 9ஆம் நூற்றாண்டின் போது தங்களை ஆண்டுவந்த உய்குர்கள் மீது கிர்கிசுகள் ஆதிக்கம் செலுத்த ஆரம்பித்தனர். இந்தப் பேரரசானது 840 முதல் 1207 வரை ககானரசாக நிறுவப்பட்டிருந்தது. இந்த ககானரசின் நிலப்பரப்பானது அதன் அதிகபட்ச பரப்பளவின் போது, குறுகிய காலத்திற்கு கிர்கிசுத்தான், கசக்கஸ்தான், உருசியா, சீனா மற்றும் மங்கோலியா ஆகிய நாடுகளின் பகுதிகளை தன்னகத்தே கொண்டிருந்தது. 10ஆம் நூற்றாண்டிற்குப் பிறகு, எனிசை கிர்கிசு நாட்டைப் பற்றியுள்ள தகவல்கள் மிகக் குறைவாகவே உள்ளன. இந்தக் கானரசானது அதன் பூர்வீகத் தாயகத்தில் 1207ஆம் ஆண்டு வரை எஞ்சியிருந்தது என நம்பப்படுகிறது. .
மேற்கோள்கள்
பகுப்பு:ஆசியாவின் முன்னாள் முடியாட்சிகள்
பலனை
பலனை (Balana) இலங்கையின் மத்திய மாகாணம், கண்டி மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் அலகல்லை, கடுகண்ணாவை தொடருந்து நிலையங்களுக்கிடையே அமைந்துள்ளது. பொடிமெனிகே,  உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.
ஆதாரம்
பகுப்பு:கண்டி மாவட்டத்தில் உள்ள ஊர்களும் நகரங்களும் பகுப்பு:கண்டி மாவட்டம்
வெள்ளீய உற்பத்தி அடிப்படையில் நாடுகளின் பட்டியல்
இது ஒரு வெள்ளீய உற்பத்தி அடிப்படையில் நாடுகளின் பட்டியல் ஆகும். இத் தரவுகள் 2014 ஆம் ஆண்டுக்குரியதாகும்.
உசாத்துணை
பகுப்பு:வெள்ளீயம் பகுப்பு:கனிமம் உற்பத்தி செய்யும் நாடுகளின் பட்டியல்கள்
இந்திரஜித் மகாந்தி
இந்திரஜித் மகாந்தி (Indrajit Mahanty)(பிறப்பு 11 நவம்பர் 1960) என்பவர் இந்திய நீதிபதி ஆவார். இவர் தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார்.
கல்வி
ஒடிசா மாநிலம் கட்டக்கில் பிறந்த மாகந்தி இளங்கலைச் சட்டப் பட்டத்தினை தில்லிப் பல்கலைக்கழகத்திலும் முதுநிலைச் சட்டப் பட்டத்தினை கேம்பிரிச்சுப் பல்கலைக்கழகத்திலும் பெற்றார்.
நீதிபதியாக
மாகந்தி ஒரிசா சட்டக் குழுவில் வழக்கறிஞராகப் பதிவு செய்து, தன்னுடைய தந்தை ரஞ்சித் மகாந்தியிடம் பயிற்சி பெற்றார். இவரது தந்தை 1989-ல் காலமான பின்னர் தனியாக வழக்குகளை நடத்தி வந்தார். மகாந்தி தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார். இவர் இராஜஸ்தான் உயர்நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றம் மற்றும் ஒரிசா உயர் நீதிமன்றத்தின் நீதிபதி ஆவார்.
மார்க்சின் தொழில்நுட்ப வரலாற்றுக் குறிப்பேடுகள்
காரல் மார்க்சு தொழில்நுட்ப வரலாறு பற்றிப் பல குறிப்பேடுகளை எழுதியுள்ளார். இவை வெளியிடப்படாமலே உள்ளன. இவை உள்ள இடமும் நெடுங்காலமாகத் தெரியவில்லை, என்றாலும் இவை முன்பு மார்க்சிய எழுத்தாளர்களால் படித்து விவாதிக்கப்பட்டுள்ளன. "தொழில்நுட்பமும் அயன்மையாதலும் பற்றி காரல் மார்க்சு" எனும் அண்மை ஆய்வை செய்த முனைவர் ஏமி வெண்டுலிங் அவற்றைப் பார்த்திருக்கலாம்.
எங்கெல்சு தொழிநுட்பம் பற்றி மார்க்சு திரட்டிய குறிப்புகள் அவரது சிறப்புப் பணிகளில் ஒன்றாகும் எனத் தங்கள் இருவரின் அறிவுசார் வேலைப்பிரிவினை குறித்த விளக்கக் கடிதத்தில் குறிப்பிட்டுள்ளார். ஏங்கல்சுக்கு மார்க்சு 1863 ஜனவரி 28இல் எழுதிய கடித்த்தில் இக்குறிப்பேடுகளைப் பற்றி மேற்கோள் காட்டி இவ்வாறு கூறுகிறார்: "… நான் எனது தொழில்நுட்பச் சுருக்கங்கல் அடங்கிய குறிப்பேடுகளை மீண்டும் படித்தேன். தொழிலாளர்களுக்கான நடைமுறை வகுப்பு எடுக்க (செய்முறைகளைப் பற்றி மட்டும்) பேரா. வில்லிசைக் கேட்டுள்ளேன். (இது ஃஅக்சிலீ விரிவ்ரைகள் ஆற்றிய புவியியல் நிறுவனத்தில் நட்த்தப்படும்)… தொழிநுட்ப வரலாற்றுக் குறிப்புகளை மீளப் படித்தபோது வெடிமருந்துக் கண்டுபிடிப்பு மட்டுமன்றி, காந்தத் திசைக்காட்டியும் அச்சுத் தொழில்நுட்பமும் 16- 18ஆம் நூற்றாண்டுகளின் முதலாளியப் பொருளியல் வளர்ச்சிக்கு வேண்டப்படும் ஆயத்தங்களாகும் என்ற முடிவுக்கு வந்தேன். இக்காலகட்டத்தில் தான் கைவினைமுறையில் இருந்து பெருந்தொழிலக முறைக்கு சமூகப் பொருளாக்கம் (Production) மாறியது. இந்த இரு பொருளாயத அடிப்படைகளும் சார்ந்துதான் எந்திரமயத் தொழிலகங்கள் உருவாகியுள்ளன …" தொழில்நுட்ப வளர்ச்சி குறித்து தனக்குள்ள ஆர்வம் பற்றி மார்க்சு தன் எழுத்துகளின் ஊடே அடிக்கடி மேற்கோள்களைச் சுட்டியுள்ளர். இந்தக் குறிப்புகளோடு மேலும் தன் மூலதனம் நூலின் தொகுதி ஒன்றில் எந்திரங்களும் பேரளவுத் தொழிலகங்களும் என்ற இயலின் தொடக்கப் பெரிய அடிக்குறிப்பில் தொழில்நுட்பம் பற்றிய உய்யநிலை வரலாற்றின் தேவையைக் குறிப்பிடுகிறார்.
குறிப்புகள்
பகுப்பு:மார்க்சியம் பகுப்பு:தொழில்நுட்ப வரலாறு பகுப்பு:பொதுவுடைமை நூல்கள் பகுப்பு:கார்ல் மார்க்சின் நூல்கள்
இலிண்டி எல்கின்சு தாண்டன்
இலிண்டி எல்கின்சு தாண்டன் (Lindy Elkins-Tanton) ஓர் அமெரிக்கக் கோள் அறிவியலாளர் ஆவார். இவர் கோள் உருவாக்கமும் படிமலர்ச்சியும் பற்றிய ஆய்வில் வல்லுனர் ஆவார். இவர் அரிசோனாவில் திம்பேவில் அமைந்த அரிசோனா அரசு பல்கலைக்கழகத்தின் புவி, விண்வெளித் தேட்டப் பள்ளி இயக்குநர் ஆவார்.
வாழ்க்கைப்பணி
இலிண்டி கேம்பிரிட்ஜ், மசாசூசட் ஆகிய இடங்களில் உள்ள மசாசூசட் தொழில்நுட்ப நிறுவன்ங்களில் கற்று, நிலவியலில் இளம் அறிவியல் பட்டமும் புவி வேதியியலில் மூதறிவியல் பட்டமும் நிலவியலில் முனைவர் பட்டமும் பெற்றார். இவர் மசாசூசட் தொழில்நுட்ப நிறுவனத்தில் பேராசிரியராகவும் பிரவுன் பல்கலைக்கழகத்தில் ஆராய்ச்சி அறிவியலாளராகவும் மேரிலாந்து புனித மேரி கல்லூரியில் விரிவுரையாளராகவும் பணி செய்துள்ளார். வணிக உலகத்திலும் பல ஆண்டுகள் பணிபுரிந்துள்ளார். முனைவர் பட்டம் பெற்ற பத்தாண்டுகளுக்குள் மசாசூசட் தொழில்நுட்ப நிறுவனத்தில் நிலவியல் இணைப்பேராசிரியாக இருந்துள்ளார். இவர் கார்னிகி புவித்தரைக் காந்தவியல் துறையில் இயக்குநர் பதவிக்குப் பணியமர்த்தம் பெற்றுள்ளார். இவர் அங்கு 2014 ஜூலை 1 இல் அமெரிக்க விண்வெளி ஒன்றியத்தின் புவி, விண்வெளி அறிவியல் பள்ளியில் இயக்குநராகச் சேர்ந்துள்ளார்.
தகைமைகளும் விருதுகளும்
பல விருதுகளைப் பெற்றுள்ள இவர், இருமுறை தேசிய அறிவியல் கல்விக்கழகத்தின் காவ்லி அறிவியல் முன்னணி ஆய்வுறுப்பினராகத் தேர்வானார். இவருக்குத் தேசிய அறிவியல் அறக்கட்டளை 2008 இல் ஐந்தாண்டு வாழ்க்கைப்பணி விருதை (CAREER award) வழங்கியது. இவர் 2009 இல் இவர் மசாசூசட் தொழில்நுட்ப நிறுவனத்தின் தகவுறு இளம்பட்ட ஆய்வு வழிகாட்டியாக 2009 இல் குறிப்பிடப்பட்டார். இவர் ஆக்சுபோர்டு பல்கலைக்கழகத்தின் தாம்சின் மாத்தர் புரந்துவரும் ஆசுட்டர் ஆய்வுறுப்பினராக தேர்வானார். இவர் 2016 இல் அமெரிக்கப் புவி இயற்பியல் ஒன்றியத்தின் ஆய்வுறுப்பினராக தேர்வானார். இந்த உயர்தகைமைகள் மட்டுமல்லாமல், சிறுகோள் 8252 எல்கின்சு தாண்டன் இவரது பெயரால் அழைக்கப்படுகிறது.
வெளி இணைப்புகள்
பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:புவியியற்பியலாளர்கள் பகுப்பு:பெண் கோள் அறிவியலாளர்கள் பகுப்பு:கோள் அறிவியலாளர்கள் பகுப்பு:வாழும் நபர்கள்
கே. பிரதிபா பாரதி
'''கே. பிரதிபா பாரதி''' (K. Pratibha Bharati) (பிறப்பு: பிப்ரவரி 6, 1956) இந்திய மாநிலமான ஆந்திராவைச் சேர்ந்த அரசியல்வாதி ஆவார். அவர் ஆந்திர மாநில சட்டமன்றத்தின் முன்னாள் சபாநாயகர் ஆவார். (1999 – 2004 ). ஆந்திராவின் வரலாற்றில் முதல் பெண் சபாநாயகரும் இவரே ஆவார். இவர் சமூக நலத்துறை அமைச்சராக 1983, 1985 ஆண்டுகளிலும் மற்றும் 1994 மற்றும் 1998 ஆண்டுகளில் உயர் கல்வித்துறை அமைச்சராகவும் இருந்தார். அவர் தெலுங்கு தேசம் என்ற இந்திய பிராந்திய கட்சியின் உறுப்பினர் ஆவார்.
நமாமி பிரம்மபுத்ரா
நமாமி பிரம்மபுத்ரா (Namami Brahmaputra) என்பது பிரம்மபுத்ரா நதியின் அழகைக் கொண்டாடும் ஒரு பன்னாட்டு விழாவாகும். அசாம் அரசாங்கம் இவ்விழாவை நடத்துகிறது. அசாம் மாநிலத்தில் நடைபெற்ற முதலாவது பன்னாட்டு நதி விழா நமாமி பிரம்மபுத்ரா விழாவாகும். 2017 ஆம் ஆண்டு மார்ச்சு மாதம் 31 ஆம் தேதி முதல் ஏப்ரல் மாதம் 4 ஆம் தேதி வரை இவ்விழா நடைபெற்றது. குடியரசுத்தலைவர் பிரணாப் முகர்ச்சி நமாமி பிரம்மபுத்ரா விழாவை தொடங்கி வைத்தார். ஐந்து நாட்கள் நடைபெற்ற இவ்விழாவில் அசாம் மாநிலத்தின் கலை, பாரம்பரியம் மற்றும் கலாச்சாரத்தை வெளிப்படுத்தும் நடவடிக்கைகள் நடைபெற்றன. இந்நிகழ்ச்சி அசாம் மாநிலம் முழுவதும் பிரம்மபுத்திரா நதிக்கரையில் இருந்த 21 மாவட்டங்களில் கொண்டாடப்பட்டது.
புற இணைப்புகள்
பகுப்பு:அசாம் பகுப்பு:பிரம்மபுத்திரா ஆறு
கோழியக்குடி பிமேஸ்வர சுவாமி கோயில்
கோழியக்குடி பிமேஸ்வர சுவாமி கோயில் தமிழ்நாட்டில் தஞ்சாவூர் மாவட்டம், கோழியக்குடி என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் பிமேஸ்வர சுவாமி, அம்பாள் சன்னதிகளும், விநாயகர், முருகன், பெருமாள், தெட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலங்கை குடிமைப் பணி
இலங்கை குடிமைப் பணி (இது பிரபலமாக, சுருக்கமாக சிசிஎஸ் என்று அறியப்படுகிறது, Ceylon Civil Service) என்பது பிரித்தானிய காலனித்துவ ஆட்சியின் கீழும்,  சுதந்திரத்திற்குப் பிந்தைய காலத்திலும் இலங்கை அரசாங்கத்தின் முதன்மையான அரசாங்கப் பணி நிலையாக இருந்தது. இது 1833 இல் நிறுவப்பட்டது, 1948 இல் இலங்கை தன்னாட்சி பெறும் வரை பல்வேறு நிலைகளில் நாட்டின் நிர்வாகத்தின் ஒரு பகுதியாக செயல்பட்டது. இது 1963 மே முதல் நாள் ஒழிக்கப்படும் வரை இது இலங்கை அரசாங்கத்திற்கு உதவிய அரச ஊழியர்களின் அதிகாரத்துவம் அல்லது செயலகமாக செயல்பட்டது.
சிசிஎஸ்சின் பல பணிக்கடமைகள் இலங்கை நிர்வாக சேவை (சிஏஎஸ்) வசம் எடுக்கப்பட்டது, இது சிசிஎஸ் அதிகாரிகள் மற்றும் பிரதேச வருவாய் அலுவலர்கள் சேவை போன்ற அனைத்து நிர்வாக குழுக்களையும் உள்வாங்கி உருவாக்கப்பட்டது. இது ஐந்து தர நிலைகளுடன் நிறுவப்பட்டது. 1972 ஆம் ஆண்டு இலங்கை குடியரசாக பிரகடனப்படுத்தப்பட்டதைத் தொடர்ந்து தற்போது அரசாங்கத்தின் முக்கிய நிர்வாக சேவையாக இருக்கும் இலங்கை நிர்வாக சேவை என பெயர் மாற்றப்பட்டது.
வரலாறு
இந்த சேவையின் தோற்றம் 1798 ஆம் ஆண்டிலிருந்து தொடங்குகிறது. காலனிகளுக்கான அரசு செயலாளர் கடலோரப் பகுதிகளின் நிர்வாகத்தில் இலங்கையின் த் தேசாதிபதிகளுக்கு உதவ பல அதிகாரிகளை நியமித்தார். 1802 இல் இலங்கையானது இங்கிலாந்து அரசின் நேரடி நிர்வாகத்தில் உள்ள காலனியாக மாறிய பிறகு, தேசாதிபதிக்கு உதவ ஒரு ஆலோசனைக் குழு உருவாக்கப்பட்டது. இக் குழுவானது காலனித்துவ செயலாளர், தலைமை நீதிபதி, படைத் தளபதி மற்றும் இரண்டு உறுப்பினர்களைக் கொண்டது. காலனித்துவ செயலாளர் மற்றும் மற்ற இரண்டு உறுப்பினர்கள் என்போர் அங்குள்ள அரசு ஊழியர்களாவர். 1815 ஆம் ஆண்டு கண்டி இராச்சியம் ஆங்கிலேயர்களால் கைப்பற்றப்பட்டதும். அரசப் பிரதிநிதியாக சர் ஜான் டி'ஓய்லி ஆணையாளர் குழுவுடன் குடிமை ஊழியர்களாக நியமிக்கப்பட்டார்.
1931 இல் டொனமூர் அரசியலமைப்பு, சட்டவாக்க சபை மற்றும் நிறைவேற்று சபைக்கு பதிலாக இலங்கை அரசு குழு மற்றும் அதன் அமைச்சர்கள் குழுவுக்கு மாற்றப்பட்டது. தலைமைச் செயலர், கருவூலச் செயலர் மற்றும் சட்டச் செயலர் ஆகிய மூன்றுபேர் வாரியத்தின் செயலர்களாக இருந்தனர். தலைமைச் செயலாளரும், அவருக்கு முன்பிருந்த காலனித்துவச் செயலாளரும் குடிமைப் பணிகளில் முழுக் கட்டுப்பாட்டைக் கொண்டிருந்தார். இந்த நேரத்தில், முன்னர் ஐரோப்பியர்களுக்கு மட்டுமே வழங்கப்பட்ட பதவிகளுக்கு இலங்கையர்கள் அனுமதிக்கப்பட்டனர்.
1947 ஆம் ஆண்டு சோல்பரி அரசியல் யாப்பு சுயட்சியைக் கொண்டு வந்ததுடன் முழு அதிகாரமும் சட்டமன்ற உறுப்பினரகளுக்கு வழங்கப்பட்டு இலங்கை குடிமைப் பணியாளர்களை பாராளுமன்றத்துக்கு கட்டுப்பட்டவர்களாக்கச் செய்தது.
தரங்கள்
குடிமைப் பணியானது பல தரங்களைக் கொண்டது. இந்த தரங்களுக்கான நியமனங்கள் குடிமைப் பணி ஆணைக்குழுவால் செய்யப்படும் ;
முறைப்படி இலங்கை அரசாங்கத்தின் தலைமைச் செயலகம் சிசிஎஸ் தரத்திலானவரை தலைவராக கொண்டிருந்தது. 1948 முதல் இது கருவூலச் செயலாளரால் செயல்படுத்தப்பட்டது. துறைத் தலைவர்கள் மற்றும் மாவட்டச் செயலாளர் போன்ற மூத்த நியமனங்கள் வகுப்பு I இன் உறுப்பினர்களிடமிருந்து தேர்ந்தெடுக்கப்பட்டனர். நிரந்தரச் செயலாளர்களாக பெரும்பாலும் சிசிஎஸ்சின் மூத்த அதிகாரிகள் நியமிக்கப்பட்டனர்.
குறிப்புகள்
பகுப்பு:இலங்கை அரசு
இன்சாட் - 3டிஆர்
இந்திய செயற்கைக் கோள் தொகுதி-3டிஆர் (INSAT-3DR) என்பது இந்திய வானியல் ஆராய்ச்சி அமைப்பு மற்றும் இந்திய தேசிய செயற்கைக்கோள் அமைப்பு மூலம் இயக்கப்படும் ஒரு இந்திய வானிலை செயற்கைக்கோள் ஆகும். இது 6-அலைவரிசை இமேஜர் மற்றும் ஒரு 19-அலைவரிசை ஒலிப்பான், அத்துடன் தேடும் தரவு மற்றும் தரவு மீட்பு சேகரிப்பு தளங்களுக்கு செய்தி அனுப்புதல் ஆகியவற்றைப் பயன்படுத்தி இந்தியாவிற்கு வானிலை சேவை வழங்கும். இந்த செயற்கைக்கோள் 2016 ஆம் ஆண்டு செப்டம்பர் மாதம் தொடங்கப்பட்டது, மேலும் இது இன்சாட்-3D க்கு அடுத்ததாக உள்ளது.
ஏவப்பட்டது
இந்த செயற்கைக்கோள் செப்டம்பர் 8, 2016, ஒ.ச.நே 11:20 மணியளவில் புவி ஒத்தியக்க செயற்கைக்கோள் செலுத்து  வாகனம் (GSLV Mk II) மூலம் சதீஸ் தவான் வின்வெளி மையத்தில் இருந்து வெற்றிகரமாக ஏவப்பட்டது. இது ஆகத்து 28-ஆம் நாள் ஏவ திட்டமிடப்பட்டு தாமதப்பட்டது.
மேற்கோள்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய செயற்கைக்கோள்கள்
நிகர் சுல்தானா (நடிகை)
நிகர் சுல்தானா (Nigar Sultana) (21 சூன் 1932 - 21 மே 2000) இந்திப் படங்களில் பணியாற்றிய ஒரு இந்திய நடிகையாவார். இவர், ஆக் (1948), பதங்கா (1949), ஷீஷ் மஹால் (1950), மிர்சா காலிப் (1954), யஹுதி (1958), தோ காளியான் (1968), போன்ற திரைப்படங்களில் தோன்றினார். ஆனால் முகல்-இ-அசாம் (1960) என்ற வரலாற்று காவியத் திரைப்படத்தில் "பஹார் பேகம்" என்ற வேடத்தில் நடித்ததற்காக இவர் மிகவும் குறிப்பிடத்தக்கவரானர். இவர் திரைப்படத் தயாரிப்பாளர் கே. ஆசிப்பின் மனைவியாவார். இவர் மே 2000இல் மும்பையில் இறந்தார்.
ஆரம்பகால வாழ்க்கையும் கல்வியும்
நிகர் சுல்தானா, 21 சூன் 1932 அன்று இந்தியாவின் ஐதராபாத்தில் ஐந்து பேர் கொண்ட குடும்பத்தின் இளைய மகளாக பிறந்தார். இவருக்கு இரண்டு சகோதரர்களும் இரண்டு சகோதரிகளும் உள்ளனர். இவர் தனது குழந்தைப் பருவத்தை ஐதராபாத்தில் கழித்தார். அங்கு இவரது தந்தை ஐதராபாத் நிசாமின் இராணுவத்தில் படைத்தலைவராக பணியாற்றினார்.
இவர் குறைந்த காலமே பள்ளிக்குச் சென்றார். பின்னர் வீட்டிலேயே படித்தார். இவர் ஒரு நிகழ்ச்சியில் பள்ளி நாடகத்தில் பங்கேற்ற பின்னர், நடிப்பில் ஆர்வம் காட்டினார்.
தொழில்
1946ஆம் ஆண்டு வெளியான ரங்கபூமி படத்தின் மூலம் இவர் திரைப்படங்களில் நுழைந்தார். ராஜ் கபூரின் ஆக் (1948) பாலிவுட்டில் இவரது முதல் பெரிய வெற்றியாகும். அப்படத்தில் இவர் "நிர்மலா" என்ற கதாபாத்திரத்தில் நடித்தார். இது விமர்சகர்களாலும், பார்வையாளர்களாலும் வெகுவாக பாராட்டப்பட்டது. அதன் பிறகு, இவர் பல படங்களில் குணச்சித்திர வேடங்களில் நடித்தார். thumb| நிகர் சுல்தானாவின் உருவப்படம் இவரது முதல் பெரிய வெற்றிப் படம் ஷிகாயத் (1948), புனேவில் தயாரிக்கப்பட்டது. பின்னர் ரஞ்சித் என்பவரின் தயாரிப்பில் பெலா (1947) என்ற படம் வெளி வந்தது. அதற்குப் பிறகு மேலும் பல முன்னணி கதாபாத்திரங்களில் நடித்தார். இளவரசர் சலீம் ( திலீப் குமார் ) அனார்க்கலி ( மதுபாலா ) என்ற அரசவை நடனக் கலைஞர் மீது அன்பைக் காட்டும் முகல்-இ-அசாம் (1960) திரைப்படத்தில் அனார்கலி மீது பொறாமையைக் கொண்டுள்ள 'பஹார்' என்ற பாத்திரத்தில் இவர் நடித்தார். தேரி மெஹ்ஃபில் மெய்ன், ஜப் ராத் ஹோ ஐசி மத்வாலி ஆகிய பாடல்கள் இவர் நடித்து படமாக்கப்பட்டன. இவரது மற்ற படங்களில் தாரா (1953), கைபர் ஆகியவை அடங்கும்.
சொந்த வாழ்க்கை
thumb| கேல் படத்திலிருந்து நிகர் சுல்தானா சித்திரம் thumb| ஆக் (1948) திரைப்படத்தில் சுல்தானா நிகர் சுல்தானா, பாக்கித்தான் நடிகர் தர்பன் குமாருடன் தொடர்பு கொண்டிருந்தார். சூன் 13, 1959 அன்று, இவர் ஒரு பத்திரிக்கையாளர் சந்திப்பை நடத்தி, தான் பாக்கித்தான் நடிகரை திருமணம் செய்து கொண்டதாக வெளியான செய்திகளை மறுத்தார்.
பின்னர், முகல்-இ-ஆஸம் (1960) படத்தின் தயாரிப்பாளரும், இயக்குனருமான கே. ஆசிப்பை மணந்தார்.
இவர், நடிகை ஹீனா கவுசரின் தாயார். ஹீனா கவுசர் 1970களிலும், 1980களின் தொடக்கத்திலும் அதிக எண்ணிக்கையிலான படங்களில் இரண்டாம் பாத்திரங்களில் தோன்றினார். 1950களின் திரையுலகில் நடித்து வந்த இரண்டு நடிகைகளான, சித்ரா (பிறப்பு அப்சர்-அன்-நிசா) என்பவ்ரும் பராஸ் (பிறப்பு யூசுப்-உன்-நிசா) என்பவரும் இவரது மருமகள்கள் ஆவர்.
பாக்கித்தானிய திரைப்பட இயக்குநர் எஸ். எம். யூசுப் இந்தியாவில் வாழ்ந்தபோது அவருடனும் இவருக்கு திருமண உறவு ஏற்பட்டது. இவர்களுக்கு ஒரு குழந்தையும் இருந்தது. இவர்களது திருமணம் ஐந்தாண்டுகள் நீடித்திருந்தது.
இறப்பு
இவர் 21 ஏப்ரல் 2000 அன்று மும்பையில் இறந்தார்.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:2000 இறப்புகள் பகுப்பு:1932 பிறப்புகள்
சிறுத்தைப் பூனை
சிறுத்தைப் பூனை (leopard cat) என்பது ஒரு சிறிய காட்டுப் பூனை ஆகும். இது பார்க்க சின்னஞ்சிறு சிறுத்தை போன்ற தோற்றத்தில் இருக்கும். இவை தென் மற்றும் கிழக்கு ஆசியாவின் காட்டுப்பகுதிகளில் காணப்படுகின்றன. 2002 ஆம் ஆண்டு முதல் இது தீவாய்ப்பு கவலை குறைந்த இனம் என்று செம்பட்டியலில் இடம்பெற்றது. இது பரவலாக இருந்தாலும், அது வாழ்விட இழப்பு மற்றும் வேட்டையாடுதல் அச்சுறுத்தலுக்கு உள்ளாகியுள்ளது. சிறுத்தை பூனை கிளையினங்கள் நிறம், வால் நீளம், மண்டை வடிவம் மற்றும் அளவுகளால் வேறுபடுகிறன.
பண்புகள்
சிறுத்தைப் பூனையின் அளவு என்பது வீட்டுப் பூனையின் அளவு ஆகும். இது காண்போரை கவரும் வண்ணம் கொண்டிருக்கும். வெளிரிய மஞ்சள் நிற உடலும், அதில் சாம்பல் அல்லது கருப்பு நிறப் புள்ளிகளும் இருக்கும். நீண்ட கால்கள் மற்றும் சிறிய தலையில் இரு முக்கிய இருண்ட கோடுகள் செல்லும். வெப்ப மண்டலங்களில், சிறுத்தை பூனைகள் 0.55 முதல் 3.8 கிலோகிராம் எடைகொண்டதாகவும்,  38.8 இல் இருந்து 66 செமீ (15.3 இல் இருந்து 26.0 அங்குலம்) நீளம் உடையதாகவும்,  17.2 இல் இருந்து 31 செமீ (6.8 இல் இருந்து 12.2 அல்குல) நீள வால் கொண்டவை.
உணவு
இவை ஊணுண்ணிகள் ஆகும். இவை சிறு பாலூட்டிகள், பல்லிகள், பறவைகள் ஆகியவற்றை உண்கிறது.
மேற்கோள்கள்
பகுப்பு:பூனைகள்
செனான் ஆக்சியிருபுளோரைடு
செனான் ஆக்சியிருபுளோரைடு (Xenon oxydifluoride) என்பது XeOF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செனான் டெட்ராபுளோரைடு சேர்மத்தை பகுதியளவு நீராற்பகுப்பு செய்யும் தயாரிப்பு முறையில் இது உருவாக்கப்படுகிறது. முன்னர் ஆய்வு செய்யப்பட்ட இப்பாதை 2007 ஆம் ஆண்டு மார்ச்சு மாதம் அன்று முதலில் ஓர் உறுதியான தனிமைப்படுத்தல் முறையாக வெளியிடப்பட்டது.
செனான் ஆக்சியிருபுளோரைடு T-வடிவ வடிவவியலைக் கொண்டுள்ளது. பலபடிகளை உருவாக்காது, இருப்பினும் இது அசிட்டோநைட்ரைல் மற்றும் ஐதரசன் புளோரைடுடன் ஒரு கூட்டு விளைபொருளை உருவாக்குகிறது.
குறைந்த வெப்பநிலையில் நிலைப்புத்தன்மையுடன் இருந்தாலும், சூடுபடுத்தப்படும்போது ஆக்சிசன் அணுவை இழப்பதன் மூலமோ அல்லது செனான் இருபுளோரைடு மற்றும் செனான் ஈராக்சியிருபுளோரைடுக்கு விகிதாசாரம் செய்வதன் மூலமோ விரைவாக சிதைவடைகிறது.:
மேற்கோள்கள்
பகுப்பு:செனான்(IV) சேர்மங்கள் பகுப்பு:ஆக்சிபுளோரைடுகள்
மானம்பாடி நாகநாத சுவாமி கோயில்
மானம்பாடி நாகநாத சுவாமி கோயில் தமிழ்நாட்டில் தஞ்சாவூர் மாவட்டம், மானம்பாடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் 11ம் நூற்றாண்டைச் சேர்ந்தது.இது இராஜேந்திர சோழனால் கட்டப்பட்ட கோவில்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.